### Beslutningstema

Der træffes beslutning om anlægsbevilling og frigivelse af rådighedsbeløb til ombygning af [adresse].

### Sagsfremstilling

Der har siden ibrugtagning af [adresse] været ønske om flere lokaler til undervisningsbrug. Disse er på initiativ af skolen etableret indenfor det eksisterende areal.

De seneste to skoleår har skolen haft elever til tre børnehaveklasser, hvilket også er tilfældet næste skoleår. Dette har betydet mangel på klasselokaler. Ligeledes er skolen ikke bygget med et tilstrækkeligt antal klasselokaler til at håndtere, at man har flere årgange med tre spor i indskolingen, mellemtrinnet og udskolingen. Skolen har derfor nedlagt to mødelokaler til sundhedsplejerske/PPR og AKT og inddraget noget gangplads for at bygge et lille klasselokale i indskolingen. Sundhedsplejersken og PPR er blevet flyttet til andre lokaler på skolen, og man har ombygget et åbent grupperum til AKT-lokale.

I udskolingen har man ombygget et gruppearbejdsområde til et lille klasselokale, så udskolingen kan være samlet.

Særligt specialklasserne har haft begrænset plads i lokalerne. En del m2 var disponeret som et åbent areal, hvilket ikke tilgodeser målgruppen. Derfor har man inddraget en del af det åbne rum, og bygget det om til et nyt lukket lokale.

### Økonomi

Ombygningen har kostet 485.000 kr.

På investeringsoversigten for 2023 er der afsat 248.000 kr. i en pulje til renovering af skoler.

Forvaltningen foreslår, at ombygningen finansieres med 248.000 kr. fra renoveringspuljen 2023, og at restbeløbet finansieres af skoleområdets driftsbudget.

### Fagchefen for Skole og Dagtilbud indstiller,

at ombygningen på [adresse] finansieres delvist med 248.000 kr. fra renoveringspuljen,

at de resterende midler finansieres af skoleområdets driftsbudget,
at der meddeles anlægsbevilling og frigivelse af rådighedsbeløb på 248.000 kr. fra anlægspuljen, og
at indstillingen videresendes til Økonomiudvalget og Kommunalbestyrelsen.

Beslutning fra Børn- og Skoleudvalget, 11. april 2023, pkt. 3:

Indstillingen anbefales, idet 2. "at" ændres til, at restbeløbet på 237.000 kr. finansieres af [adresse].

Beslutning fra Økonomiudvalget, 20. april 2023, pkt. 12:

Indstillingen anbefales.

Paul Holst deltog ikke i mødet.

### Beslutning

Indstillingen godkendt.